Inestabilidad emosional

Ing gulung inestabilidad-emosional ning personalidad (Inggles: emotionally unstable personality disorder u EUPD) metung yang gulu ning personalidad karakterisádu ding pangmaluatang inestabilidad karing relasion at kabagsikan da ring reaksiong emosional ning afektádung táu. Úli karing osilasiong emosional king pílatan da ring aduâng ekstremung máranásan na ning metung a táung ating ining gulu, maralas man ining ausang gulung límiti u gulung ekstremu ning personalidad (Espaniol: trastorno límite de la personalidad u TLP; Inggles: borderline personality disorder u BPD).

Aliwâ ing inestabilidad emosional king gulung bipolar. Ing primeru metung yang gulu ning personalidad, oneng ing pángaduâ metung yang gulu ning mood. Mas inestabli man la ring emosion na ning táung ating inestabilidad emosional úling reaksion da karing estímulu; ding estádung emosional da ring táung ating gulung bipolar mas establi da at maliáring lumuat lang mapilan a dominggu u búlan.

Ing inestabilidad emosional metung ya karing gulu ning personalidad a asosiádu karing sintoma na ning narsisismung pasalikut, aliwâ king narsisismung grandiosu.

Ding daleráyan

Ding gulu ning personalidad
Narsisismu